ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 30 iunie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 285/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan – Vicol Maria Daniela, Țîmpău Erzilia, Niță Luminița, Erhan Andrei, Latiș Mihaela și Balan Cristian.

Şedinţa este deschisă de domnul consilier local Varvaroi Vasile - Lucian, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 18 consilieri locali; lipsește motivat domnul consilier local Boicu Bogdan, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

Dl. primar prezintă ordinea de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 26.05.2022.

2.Proiect de hotărâre numărul 62/10.06.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

3.Proiect de hotărâre numărul 63/10.06.2022 privind atestarea apartenenței la domeniul privat al municipiului Câmpulung Moldovenesc a unor imobile.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 64/10.06.2022 pentru modificarea Hotărârii Consiliului Local nr. 170/19.12.2017 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 65/10.06.2022 privind aprobarea inițierii procedurii de vânzare, cu respectarea dreptului de preempțiune, a unei suprafețe de teren aparținând domeniului privat al municipiului Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 66/10.06.2022 cu privire la premierea unor performanțe deosebite obținute de Clubul Sportiv Municipal ,,Rarăul” la competiții sportive naționale și internaționale organizate în anul 2022.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

7.Proiect de hotărâre numărul 67/10.06.2022 cu privire la alocarea din bugetul local al municipiului Câmpulung Moldovenesc a sumei de 8.500 lei pentru participarea domnului Țâmpău Laurențiu-Constantin la Campionatul mondial Word Police & Fire Games ce se va desfăşura la Rotterdam, Olanda în perioada 22.07.2022 - 31.07.2022.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

8.Proiect de hotărâre numărul 68/10.06.2022 privind preluarea în administrare a imobilului – Templul ,,Havre Gah” situat în Piața Arboroasa nr. 1, municipiul Câmpulung Moldovenesc, înscris în CF 38524 Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

9.Adresele S.C. FLORCONSTRUCT S.R.L., înregistrate la nr. 17007/25.05.2022 și nr. 15CL/25.05.2022, însoțite de punctul de vedere al Direcției tehnice și urbanism, înregistrat la nr. 15CL/14552/10.06.2022.

10.Adresele d-lui Bran Dumitru, înregistrate la nr. 15977/16.05.2022 și nr. 16CL/25.05.2022, însoțite de punctul de vedere al Direcției tehnice și urbanism, înregistrat la nr. 15977/16CL din 14.06.2022.

11.Situație lunară privind activitățile realizate de persoanele beneficiare de ajutor social, conform planului de acțiuni în luna mai 2022, înregistrată la nr. 18080 din 06.06.2022.

12.Adresa S.C. Rarău Rental S.R.L., înregistrată la nr. 19632/21.06.2022.

13.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu un proiect de hotărâre care are caracter de urgență:

1.Proiect de hotărâre numărul 69/30.05.2022 privind aprobarea participării Municipiului Câmpulung Moldovenesc în cadrul Planului Național de Redresare și Reziliență, Componenta C10 - Fondul local, I.1.4. Mobilitate urbană verde - asigurarea de piste pentru biciclete și alte vehicule electrice ușoare la nivel local/metropolitan, pentru proiectul „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

Se supune la vot suplimentarea ordinii de zi. Se votează cu 18 voturi ,,pentru”.

Se supune la vot ordinea de zi pe ansamblu. Se votează cu 18 voturi ,,pentru”.

Dna. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 26.05.2022).**

Nu sunt obiecţii.

Se supune la vot. Se votează cu 18 voturi „pentru”.

**Se trece la punctul 2 de pe ordinea de zi (Proiect de hotărâre numărul 62/10.06.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 63/10.06.2022 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 64/10.06.2022 pentru modificarea Hotărârii Consiliului Local nr. 170/19.12.2017 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Sologiuc – v-am arătat pe 1 decembrie anul trecut cum se fură lemnul pe dealul Runc. Aștept răspuns din partea autorităților. La acest proiect se crește prețul lemnului, licitațiile o să coste mai mult, nu mi se pare prea legal.

Dl. președinte de ședință – este vorba de modificarea prețului de început a licitației privind masa lemnoasă. Dacă vom aproba acest proiect înseamnă că va rămâne în vigoare proiectul pe care l-am adoptat în 2017 cu un preț al licitației mult mai mic. Vă rog dacă mai aveți vreo intervenție vis-a-vis de acest proiect să o faceți, dacă nu restul se discută la diverse.

Se supune la vot proiectul de hotărâre. Se votează cu 16 voturi ,,pentru” și 2 ,,abțineri” (dna. Cocuța-Piticari și dl. Sologiuc).

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 65/10.06.2022 privind aprobarea inițierii procedurii de vânzare, cu respectarea dreptului de preempțiune, a unei suprafețe de teren aparținând domeniului privat al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 66/10.06.2022 cu privire la premierea unor performanțe deosebite obținute de Clubul Sportiv Municipal ,,Rarăul” la competiții sportive naționale și internaționale organizate în anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dl. consilier local Moroșan – felicită Clubul pentru performanțele obținute.

Dl. președinte de ședință – fiind vorba de persoane, votul trebuie să fie secret.

Se distribuie buletinele de vot.

Se supune la vot secret proiectul de hotărâre.

Dl. președinte de ședință – în urma numărării voturilor avem 17 voturi ,,pentru” și 1 vot ,,împotrivă”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 67/10.06.2022 cu privire la alocarea din bugetul local al municipiului Câmpulung Moldovenesc a sumei de 8.500 lei pentru participarea domnului Țâmpău Laurențiu-Constantin la Campionatul mondial Word Police & Fire Games ce se va desfăşura la Rotterdam, Olanda în perioada 22.07.2022 - 31.07.2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dna. consilier local Cocuța-Ptiticari – domnul Țâmpău a făcut solicitare și la Ministerul Afacerilor Interne sau doar la Consiliul Local? Dacă ar fi fost un coleg de la Poliția Locală înțelegeam această solicitare. Vrem să știm dacă a primit finanțare și de la poliție.

Dl. primar – întotdeauna am fost și voi fi de acord cu acordarea de premii tuturor celor care promovează comunitatea noastră. Domnul Tâmpău este polițist la Poliția Câmpulung și consider că merită să-l sprijin. Noi am sprijinit și sportivi canotori ai Câmpulungului pentru că au făcut o promovare a municipalității. Resursele Ministerului Afacerilor Interne sunt limitate.

Dl. președinte de ședință - aștept cu interes să participe și un polițist local la un campionat.

Dl. președinte de ședință – fiind vorba de persoane, votul trebuie să fie secret.

Se distribuie buletinele de vot.

Se supune la vot secret proiectul de hotărâre.

Dl. președinte de ședință – în urma numărării voturilor avem 16 voturi ,,pentru” și 2 voturi ,,împotrivă”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 68/10.06.2022 privind preluarea în administrare a imobilului – Templul ,,Havre Gah” situat în Piața Arboroasa nr. 1, municipiul Câmpulung Moldovenesc, înscris în CF 38524 Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Comisia nr. 2 avizează favorabil proiectul de hotărâre cu un amendament. Dă citire amendamentului.

Nu sunt discuții.

Se supune la vot amendamentul comisiei urbanism. Se votează cu 18 voturi ,pentru”.

Se supune la vot proiectul de hotărâre cu amendamentul comisiei urbanism. Se votează cu 18 voturi „pentru”.

Hotărârea a fost adoptată.

Se trece la discutarea proiectului de hotărâre introdus suplimentar pe ordinea de zi:

1.Proiect de hotărâre numărul 69/30.05.2022 privind aprobarea participării Municipiului Câmpulung Moldovenesc în cadrul Planului Național de Redresare și Reziliență, Componenta C10 - Fondul local, I.1.4. Mobilitate urbană verde - asigurarea de piste pentru biciclete și alte vehicule electrice ușoare la nivel local/metropolitan, pentru proiectul „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. primar – detaliază pe scurt proiectul de hotărâre.

Dl. consilier local Robciuc – iluminatul este de la oraș sau cu panouri?

Dl. primar – cu panouri fotovoltaice. Facem toate eforturile să prindem cât mai multe finanțări. Ne dorim să cumpărăm un spațiu de joacă mai modern pe care îl vom amenaja în față la CNIPT, iar cel de pe platou îl vom muta în cartierul Bodea.

Dl. consilier local Robciuc – în istoria României nu au fost atâția bani europeni ca în acești 2 ani și ar fi păcat să nu accesăm toate ramurile de fonduri europene.

Dl. președinte de ședință - după cum știți sunt depuse multe proiecte pe fonduri europene. Salut orice investiție, este oportună pentru noi.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Adresele S.C. FLORCONSTRUCT S.R.L., înregistrate la nr. 17007/25.05.2022 și nr. 15CL/25.05.2022, însoțite de punctul de vedere al Direcției tehnice și urbanism, înregistrat la nr. 15CL/14552/10.06.2022).**

Discuții:

Dl. consilier local Boicu Alin – susțin punctul de vedere. Modul de parcelare propus de către petent nu este tocmai ok, se propune un traseu de servitute de trecere care nu ar permite intrarea spre terenul primăriei cu o mașină de tonaj mare și atunci terenul ar putea fi mult mai puțin utilizat. Nu cred că are rost crearea acelei servituți de trecere, ar trebui ca imobilul care rămâne primăriei să aibă porțiunea de drum inclusă.

Se supune la vot punctul de vedere. Se votează cu 18 voturi ,,pentru”.

Dl. președinte – Direcția tehnică v-a comunica petentului răspunsul Consiliului Local.

**Se trece la punctul 10 de pe ordinea de zi (Adresele d-lui Bran Dumitru, înregistrate la nr. 15977/16.05.2022 și nr. 16CL/25.05.2022, însoțite de punctul de vedere al Direcției tehnice și urbanism, înregistrat la nr. 15977/16CL din 14.06.2022).**

Discuții:

Dl. președinte de ședință – consilierii locali nu au nimic de discutat. Petentul este în sală, aveți la dispoziție maxim 3 minute conform regulamentului Consiliului Local.

Dl. Bran – rog Consiliul Local să dispună să primesc răspuns la adresele depuse în luna mai, rog să se ia în considerare toate planurile și documentele depuse de mine. Planurile le-am întocmit conform Legii 112, doresc să se facă dreptate, deoarece legea mă îndreptățește pe mine.

Dl. președinte de ședință - mulțumește domnului Bran pentru intervenție.

Dl. Bran – vă mulțumesc că m-ați ascultat și sper că veți rezolva corect această problemă.

Dl. președinte de ședință – legat de cele reclamate, noi am citit punctul de vedere și ne este destul de clar. Sunt cetățeni care cred că o Hotărâre de Consiliu poate fi luată și deasupra legii.

Se supune la vot. Se votează cu 18 voturi ,,pentru”.

**Se trece la punctul 11 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna mai 2022, înregistrată la nr. 18080 din 06.06.2022).**

Nu sunt discuții.

**Se trece la punctul 12 de pe ordinea de zi (Adresa S.C. Rarău Rental S.R.L., înregistrată la nr. 19632/21.06.2022).**

Discuții:

Dna. secretar general – această solicitare nu are punct de vedere din partea compartimentului de specialitate, întrucât a venit târziu. Propunerea mea ar fi să o discutați sau să o dirijați compartimentului de specialitate pentru punct vedere pentru ședința următoare.

Dl. președinte de ședință – cred că cel mai bine ar fi să o discutăm în ședința următoare, tocmai pentru că ne dorim un punct de vedere. Sunt niște termeni de concesiune care trebuie verificați dacă sunt legali. Având în vedere că este și un reprezentant al S.C. Rarău Rental sper că va îngădui discutarea acestei adrese la ședința următoare pentru a avea un punct de vedere. Sunt convins că intențiile societății sunt bune și sunt sigur că se dorește creșterea calității serviciilor.

Dl. consilier Giosan – este cam scurt timpul.

Dl. președinte de ședință – timpul este prielnic pentru orice investiție.

Dl. consilier local Moroșan – noi încurajăm investițiile, este riscant să luăm o decizie fără un punct de vedere al compartimentului de specialitate. Sunt sigur că va urma o ședință extraordinară, nu este posibil să intre acel punct de vedere la ședința extraordinară?

Dna. secretar general – la ședințele extraordinare intră pe ordinea de zi doar problemele urgente.

Dl. președinte de ședință - adresa se putea depune din luna ianuarie.

Dl. consilier local Boicu Alin – într-adevăr timpul este scurt, dar cel mai bine este să avem un punct de vedere pentru a putea discuta. Concurența a contribuit tot timpul la creșterea nivelului de calitate al serviciilor. Trebuie să vedem punctul de vedere al compartimentului de specialitate pentru a ști în ce condiții aprobăm concesiunea.

Dl. președinte de ședință – Consiliul local tot timpul a venit în ajutorul investitorului pentru dezvoltarea zonei.

Dl. consilier local Sologiuc – dacă va fi o discuție ar fi bine să-i invităm și pe cei care administrează telegondola.

Dl. președinte de ședință – o concesiune nu se face fără licitație, cine va participa la licitație nu stabilește Consiliul și nu știu în ce măsură cei de la Rarău Alpine trebuie să participe la discuții despre concesiune.

**Se trece la punctul 13 de pe ordinea de zi (Diverse).**

Discuții:

Dna. secretar general – la cererea domnului Boicu Bogdan am invitat dirigintele de șantier și constructorul de la Colegiul Național ,,Dragosș Vodă” pentru a ne prezenta situația lucrărilor. Propun să le dăm cuvântul.

Dl. Snijec (diriginte șantier) - de anul trecut am întâmpinat o problemă majoră la etajul 2, în expertiza tehnică făcută acum 4-5 ani era trecut un planșeu de beton, în momentul când am început să decopertăm am constatat că acel planșeu este din lemn. La momentul respectiv am făcut un raport de neconformitate prin care am anunțat beneficiarul și Direcția tehnică despre această situație. Constructorul a demarat o serie de tatonări ca să vedem ce soluții putem găsi. Chiar astăzi am găsit o soluție cu cei de la ISU, va trebui scos un nou certificat de urbanism. Urmează să punem pe hârtie soluția găsită, urmând apoi să fie prezentată Consiliului. Din această cauză lucrările au mers destul de împiedicat, de un an de zile constructorul nu a luat niciun ban.

Dl. președinte de ședință – banii se dau când se vede că se muncește, nu prea se vede acolo mare lucru. Din câte văd termenul de finalizare a acestei investiții este departe de a fi gata. Greșeala aparține cuiva, nu se poate să lansezi în licitație o asemenea lucrare.

Dl. George Turcu (reprezentant al constructorului) – pe partea de interior au fost finalizate lucrările în proporție de 80%. În momentul de față depindem de avizul de la ISU.

Dl. Snijec (diriginte șantier) – termoprotecția o putem face după ce avem avizul de la ISU. Nu pot să spun cât durează până la finalizare, sunt niște pași de urmat.

Dl. consilier local Boicu Alin – din câte îmi dau seama toată problema pornește de la planșeu. Această schimbare de soluție tehnică va genera un al aviz?

Dl. Snijec (diriginte șantier) – vor fi alte lucrări. Din dicuțiile purtate vom renunța la compartimentarea mansardei și renunțând la aceste lucrări prețurile vor fi aceleași.

Dl. consilier local Boicu Alin – restul lucrărilor care nu au fost influențate de lucrarea planșeului sunt în grafic?

Dl. Snijec (diriginte șantier) – da, sunt în grafic.

Dl. consilier local Boicu Alin – normal ar fi să răspundă cineva de această greșeală.

Dl. consilier local Moroșan – expertiza s-a făcut într-o altă fază a lucrării și în momentul de față este greu de refăcut această expertiză din cauza birocrației.

Dl. președinte de ședință – lucrarea de expertiză a fost una plătită și trebuia făcută corect. Am avut și reacții din partea corpului profesoral care erau extrem de nemulțumiți de ritmul care avansează lucrările și a spațiilor care au fost desființate.

Dl. Snijec (diriginte șantier) – acum 2 luni de zile am discutat cu unii profesori de acele spații și am stabilit împreună toți pașii pe care dumnealor vor să-i facem, modificăm după cerințele lor.

Dl. președinte de ședință - am toată încrederea în dvs. și cu siguranță rezultatele vor fi pozitive. Mulțumește pentru prezență.

Dl. George Turcu (reprezentant al constructorului) – oricine dorește este invitat la liceu să vadă stadiul lucrărilor pe interior.

Alte discuții:

Dl. consilier local Iftime – în zona BTT s-a asfaltat, dar se circulă cu viteză și ar fi bine să punem niște limitatoare de viteză pentru a evita accidente de circulație.

Dl. președinte de ședință - dl. primar și dl. viceprimar a luat la cunoștință.

Dna. consilier local Flutur – felicită pe dna. director de la Clubul Sportiv și apreciază modul de organizare a competiției cu copii din comunitate în ziua de 1 iunie. Îmi doresc ca aceste competiții să deviză o tradiție. Apreciază activitatea de la Muzeu, se observă că există implicare. Sunt 2 spații comerciale în oraș care și-au amenjat spațiile cu mult gust, mi-aș dori ca toate spațiile să fie așa frumos amenajate. Foarte frumos sunt amenajate spațiile verzi de la școli, în special de la Tehnologic și nr. 4. Pentru prima dată am văzut în municipiu curățarea automată a trotuarelor, un lucru îmbucurător. Mă bucur că dl. primar a ales să mute spațiul de joacă, va da o altă față platoului. Ar trebui mai multă implicare din partea celor de la Fritehnic pentru salubrizarea zilnică a orașului. Observ că mai ales în perioada verii, orașul arată ca un bazar de la Muzeu spre centru. La fiecare magazin sunt expuse în fața magazinului tot felul de produse pe umeraș, părerea mea este că din acest punct de vedere orașul nu are un aspect plăcut.

Dl. președinte de ședință – am fost astfel de situații și în mandatele anterioare, Poliția locală a reușit să combată aceste obiceiuri. Cei de la Poliția locală au luat act și vor notifica comercianții să desfășoare un comerț civilizat.

Dna. consilier local Flutur – din punct de vedere estetic terasele de pe platou arată foarte bine, observ că în multe zile este mizerie și ar trebui cei care dețin acele terase să-și pună salariații să măture pe sub mese.

Dl. consilier local Boicu Alin – în caietul de sarcini de la Fritehnic era trecut și plata online a serviciilor pe care le prestează, deocamdată nu am cunoștință să fie implementat acest serviciu. Ne apropiem de deschiderea noului sezon la Pârtia Rarău și ar trebui să facem lucrările de mentenanță și lucrări de investiție. Consider că este investiția cea mai importantă din punct de vedere economic pentru comunitatea noastră. Din păcate condițiile ce le oferim noi turiștilor în următorul sezon sunt în mare parte similare cu cele din primul sezon, nu am reușit să facem o investiție mare acolo. Avem cozi la bilete, ar trebui deschisă o casă online măcar pentru zilele de sâmbătă și duminică.

Dl. președinte de ședință – propun să-l invităm pentru următoarea ședință pe operatorul actual să ne expunem toate problemele și să vedem ce planuri de investiții are.

Dl. consilier local Cîrmaci – m-am bucurat foarte mult pentru proiectul cu pista de biciclete. Ar trebui să facem ceva și cu centura orașului, este circulație mare. Mă bucur că se mută spațiul de joacă de pe platou. Se plâng mulți tineri că merg la Stadion și este închis.

Dl. consilier local Sologiuc – ar fi util să închidem str. din fața primăriei măcar sâmbăta-duminica pentru a evita accidentarea copiilor care vor să treacă de pe platou. O idee foarte bună cu florile plantate lângă brazii de pe platou, observ că nu se mai adună oameni să facă mizerie. Aștept acel răspuns cu reclamația de pe Runc și sper să nu se mai defrișeze masiv.

Dl. președinte de ședință - nu cred că este benefic să oprim curățirea și igienizarea pădurilor. Aceste lucrări se fac în baza unui amenajament silvic.

Dl. consilier local Sologiuc – v-am demonstrat că acel amenajament silvic nu a fost respectat.

Dl. consilier local Giosan – felicită pe dna. director Tâmpău pentru rezultatele obținute. Solicită câteva informații despre celelalte secții.

Dna. director Tâmpău – mulțumește pentru felicitări și sprijin. Prezintă detalii despre deschiderea celorlalte secții.

Dl. consilier local Giosan – estimați o perioadă pentru deschiderea secțiilor.

Dna. director Țâmpău – 1, 2 luni. O să vă invităm la ședința din cadrul Consiliului de Administrație și vom decide împreună toate aspectele.

Dl. consilier local Macovei – colaborarea școlilor cu Clubul este foarte slabă, școlile nu prezintă interes pentru activitățile și concursurile sportive. Trebuie mai multă implicare din partea profesorilor de sport. Se vorbește în oraș că Ansamblul Piatra Șoimului primește mulți bani de la primărie, vreau să anunț că primăria ne plătește doar deplasarea o dată pe an la festivalul Întâlniri Bucovinene.

Dl. președinte de ședință - colaborarea trebuie să fie bidirecțională. Colegii care sunt în Consiliu de Administrație la școli ar trebui să dinamizeze această situație, profesorii de sport trebuie să-și facă treaba.

Dl. consilier local Maftean – s-au făcut reabilitări pe unele străzi, ar trebui și pe str. Zorilor niște investiții.

Dl. primar - e bine că dl. Macovei a evidențiat finanțarea Grupului Piatra Șoimului. Prin deplasări au promovat tradiția bucovineană și municipiul nostru. Legat de colaborarea școlilor cu Clubul am constatat că există o reținere din partea școlilor. Am rămăs impresionat de o echipă mică de rugby care s-a format la noi în oraș, e un lucru îmbucurător. Terenul de sport de la școli trebuie folosit într-un anumit interval de timp și ideal ar trebui anunțat directorul școlii care administrează terenul. Aceste terenuri ar trebui folosite într-un mod civilizat, deoarece au fost făcute investiții foarte mari. Am stabilit o regulă și cu vestiarele de la Vila Stadion, vor fi verificate la început și la sfârșit. Detaliază calendarul evenimentelor care vor fi în oraș în cursul verii. Anunță că la sfârșitul lunii iulie drumul Izvorul Alb – Rarău va fi finalizat, iar Consiliul Judetean va organiza un eveniment. Se va turna covor asfaltic de la pod la km 3 și se vor face și marcaje rutiere.

Dl. consilier local Macovei – cu proiectul de pe Valea Seacă ce mai este?

Dl. primar – săptămâna viitoare primim de la proiectant ultima variantă pentru a putea merge la București. A avut dreptate dl. consilier local Moroșan că la noi birocrația este mare. Cu toată documentația depusă pentru Tronsonul II la Ministerul Mediului nu au luat în considerare studiul științific făcut de către noi care a fost aprobat de Academia Română. Încercăm să găsim o altă variantă. Am avut discuții cu administratorul pârtiei și vor să monteze o tiroliană. Indicat ar fi să invităm un reprezentant al administratorului pârtiei pentru a vedea ce investiții vor să facă.

Dl. consilier local Sologiuc – mulțumește domnului primar că a intervenit la montarea stânii de pe platoul Rarău, vroiau să o monteze într-un loc neadecvat.

Dl. consilier local Moroșan – ar trebui postat pe site-ul primăriei listă evenimentelor.

Dl. primar – când avem toate datele și informațiile vom posta.

Dl. consilier local Maftean – revenim la problema cu cerșetoria, rog Poliția locală împreună cu Poliția orașului să identifice și să ia măsuri cu cerșetori.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1325.

|  |  |  |
| --- | --- | --- |
| **PREŞEDINTE DE ŞEDINŢĂ,**  **Varvaroi Vasile Lucian** |  | **SECRETAR GENERAL,**  **Erhan Rodica**    **Întocmit,**  Ropcean Luminița Georgeta |